Go pataganya mediro motho o feleletsa a sa wetse epe ya tsone sentle. Modimo ga setswaan je nkabo – Modimo ga o latlhe ope. 6 Akanya ka dilo dingwe tse Jesu Keresete a neng a di dira tse di re bontshang se a tlileng go se direla batho fa a diragatsa mafoko a Pesalema 72. Re na le mabaka a a utlwalang a go amiwa pelo ke kutlwelobotlhoko e kgolo e a neng a e bontsha ba ba bogang. (Math. 9:35, 36; 15:29-31) Ka sekai, monna yo o neng a na le lepero o ne a tla kwa go Jesu mme a mo kopa a re: “Fa fela o batla o ka nntlafatsa.” Jesu o ne a mo raya a re: “Ke a batla. Ntlafala.” Mme monna yoo o ne a fola! (Mar. 1:40-42) Moragonyana Jesu o ne a kopana le motlholagadi yo morwawe yo o esi a neng a sule. Jesu o ne “a tlhotlheletsega go mo tlhomogela pelo” mme a raya morwawe a re: “Tsoga!” mme a tsoga. O ne a boa a tshela gape!—Luke 7:11-15.